Radiodokumentaren (NRK)

Radiodokumentaren er et norsk dokumentarprogram som har gått på NRK Radio siden 1989. Programmet sendes på P2 og går lørdager klokken 10. Radiodokumentar er en internasjonal radiosjanger som bruker dokumentarisk råstoff og fiksjonens virkemidler for å fortelle om en del av virkeligheten som en historie med dramaturgi og flere lag.Radiodokumentaren har gjennomsnittlig 80 000 lyttere. Redaksjonen har høstet en rekke priser for sine produksjoner.


== Historie ==
Radiodokumentaren ble startet som en forsøksredaksjon i 1989, med redaksjonsmedlemmene Nils Heyerdahl, Berit Hedemann og Kåre Johan Lund, da med navnet Montasjegruppa. Redaksjonen ble permanent med fast sendetid fra 1991 under navnet Radioverkstedet. Da tre-kanalsradioen ble innført i 1993, ble sendingene lagt til P2, og redaksjonen fikk navnet Radiodokumentaren. En systematisk konsulentordning ble innført i 1994, og redaksjonens evalueringsmetode, «sokratisk evaluering», ble innført i 2002. Konsulentordningen og evalueringsmetoden har vært viktige årsaker til at redaksjonen har vunnet mange internasjonale og nasjonale førstepriser. Ordningen med «roterende årsverk» ble innført i 2003, der journalister fra hele NRK kan søke om å få lage en radiodokumentar, og de som har de beste ideene, blir frikjøpt fra sin redaksjon i åtte uker og får hjelp av en konsulent og en lyddesigner til å lage et program på høyt internasjonalt nivå.Radiodokumentaren har helt fra starten i 1989 deltatt i «verdensmesterskapet» og «europamesterskapet» i radiodokumentar – Prix Italia og Prix Europa. Prix Italia avholdes hvert år på forskjellige steder i Italia. Prix Europa avholdes hvert år i Berlin. I disse konkurransene blir programmene avspilt på originalspråket med følge av et manus i engelsk oversettelse, hvor både tekst og lydkulisser er notert. Prix Radio er norgesmesterskapet i radio. Den internasjonale featurekonferansen (IFC) arrangeres hvert år på nytt sted, og samler rundt 130 radiodokumentarister fra hele verden. Radiodokumentarredaksjonen på NRK P2 har arrangert IFC to ganger, i 1997 i Oslo og i 2013 i Bergen.


== Programskapere ==
Radiodokumentaren har hatt en rekke programskapere og lyddesignere, blant andre Birger Amundsen, Kåre Johan Lund, Lars-Helge Myklebust, Berit Hedemann, Gyrid Listuen, Kari Hesthamar, Hege Dahl, Anders Nicolaysen, Kjetil Saugestad, Geir Hauger, Merete Antonsen, Wenche Ødegaard, Nils Jakob Langvik og Kjetil Hansen.


== Redaksjonsledere ==
1990–1991: Nils Heyerdahl
1991–1998: Lars-Helge Myklebust
1999–2001: Anders Nicolaysen
2001–2010: Berit Hedemann
2011–2014: Kari Hesthamar
2014–: Kjetil Saugestad


== Priser ==
Prix Italia 1996, for Svart hånd. Hvit snø av Birger Amundsen. Teknisk regi:Tormod Nygaard/Erki Halvorsen. Konsulent: Berit Hedemann.
Prix Europa 1997, for En surrebukk på stjernehimmelen av Gyrid Listuen. Teknisk regi: Mari Skoe Runde. Konsulent: Lars-Helge Myklebust.
Prix Europa 1997, for Hva nå, lille kvinne? av Berit Hedemann.  Teknisk regi: Geir Hauger. Konsulent: Gyrid Listuen.
Prix Italia(mus) 1997, for Jeg er flerspors av Tone Lunaas Kværne. Teknisk regi: Geir Hauger. Konsulent: Lars-Helge Myklebust.
Prix Europa 1998, for D.S.F. - Den store Forandringen av Berit Hedemann. Teknisk regi: Kjetil Hansen. Konsulent: Gyrid Listuen.
SKUP-diplom 1998, for Fleskebiller og fyrverkeri av Gyrid Listuen. Teknisk regi: Bjørn Liberg. Konsulent: Berit Hedemann.
Prix Europa 1999, for Til kommunen skil dykk åt av Kari Hesthamar. Teknisk regi: Tormod Nygaard. Konsulent: Gyrid Listuen.
Prix Italia 2000, for Kosher og kotelettar av Rune Bjåstad. Teknisk regi: Eli Kyrkjebø. Konsulent: Gyrid Listuen.
Prix Italia 2003, for Eit rom står avlåst av Kari Hesthamar. Teknisk regi: Kåre Johan Lund. Konsulent: Gyrid Listuen.
Prix Europa 2003, for Nanna og mamma av Hege Dahl. Teknisk regi: Wenche Ødegaard. Konsulent: Berit Hedemann.
Prix Radio 2003, Årets beste program, for Eit rom står avlåst av Kari Hesthamar. Teknisk regi: Kåre Johan Lund. Konsulent: Gyrid Listuen.
Prix Radio 2003, Årets beste feature/dokumentar, for Nanna og mamma av Hege Dahl. Teknisk regi: Wenche Ødegaard. Konsulent: Berit Hedemann.
Ouinta Bienal Internacional de radio (Mexico) 2004, for Eit rom står avlåst av Kari Hesthamar. Teknisk regi: Kåre Johan Lund. Konsulent: Gyrid Listuen.
Prix Europa 2004, for Jævelens verk av Birger Amundsen. Teknisk regi: Kåre Johan Lund. Konsulent: Berit Hedemann.
Prix Europa 2004, for Den brune pakken av Kari Hesthamar. Teknisk regi: Kåre Johan Lund. Konsulent: Berit Hedemann.
Prix Radio 2004, Årets beste radioprogram, for Den brune pakken av Kari Hesthamar. Teknisk regi: Kåre Johan Lund. Konsulent: Berit Hedemann.
Prix Radio 2004, Årets beste intervju/portrett, for Men jeg synger av full hals av Siv Wammer. Teknisk regi: Kåre Johan Lund. Konsulent: Lars-Helge Myklebust.
Prix Radio 2005, Årets radioprogram, for Fra tre til fire til tre av Ragnhild Silkebækken. Teknisk regi: Geir Hauger. Konsulent: Hege Dahl.
Prix Europa 2006, for So long, Marianne av Kari Hesthamar. Teknisk regi: Kåre Johan Lund. Konsulent: Berit Hedemann
Prix Radio 2007, Årets radioprogram, for Det er ikke jeg som skal straffes! av Marianne Furevold-Boland. Teknisk regi: Geir Hauger. Konsulent: Hege Dahl.
Prix Radio 2008, Årets radioprogram, for Pappa på perrongen av Siri Kristiansen. Teknisk regi: Kjetil Hansen. Konsulent: Kari Hesthamar
Prix Radio 2008, Årets reportasje, Kronisk stive brystvorter av Caroline Rugeldal. Teknisk regi: Geir Hauger. Konsulent: Lars-Helge Myklebust
Prix Radio 2009, Årets radioprogram, for Den gule hawaiskjorta av Edvard Hambro. Teknisk regi: Kåre Johan Lund. Konsulent: Ragna Nordenborg.
Prix Radio 2011, Årets spesialprogram, for Tonjes versjon av Kari Hesthamar og Tonje Aursland. Teknisk regi: Merete Antonsen. Konsulent: Berit Hedemann.
Prix Italia 2012 for Fornuft og følelser av Lasse Nederhoed. Teknisk regi: Kåre Johan Lund. Konsulent: Kjetil Saugestad.
Prix Radio 2012, Årets spesialprogram, for Fornuft og følelser av Lasse Nederhoed. Teknisk regi: Kåre Johan Lund. Konsulent: Kjetil Saugestad
Prix Radio 2013, Årets spesialprogram, for Lærepenge og falske tusenlapper av Kjetil Saugestad. Teknisk regi: Kåre Johan Lund. Konsulent: Kari Hesthamar.
Prix Radio 2015, Årets spesialprogram, for Amerikafaren, av Ingvild Nielsen. Lyddesign Merete Antonsen. Konsulent Berit Hedemann


== Special Commendation (2.- eller 3.-plass i konkurranse) ==
Prix Futura 1989, for  Blod og spekk til begjær av Birger Amundsen. Teknisk regi: Kåre Johan Lund.
Prix Italia 1991, for En drøm om virkeligheten av Berit Hedemann. Teknisk regi: Kåre Johan Lund.
Prix Italia 1995, for Den ukrainske kvinnen av Birger Amundsen. Teknisk regi: Erki Halvorsen og Arne Barca.
Prix Italia 1999, for Set it free av Karen Frivik. Teknisk regi: Geir Hauger. Konsulent: Lars-Helge Myklebust.
Prix Italia 2001, for En stein gjennom vinduet av Birger Amundsen. Teknisk regi: Kåre Johan Lund. Konsulent: Gyrid Listuen.
Prix Italia 2004, for Den brune pakken av Kari Hesthamar. Teknisk regi: Kåre Johan Lund. Konsulent: Lars-Helge Myklebust.
Prix Italia 2006, for Morfar on the rocks av Kjetil Saugestad. Teknisk regi: Geir Hauger. Konsulent: Kåre Johan Lund.
Quinta bienal internacional de radio 2006 (Mexico), for So long Marianne av Kari Hesthamar. Teknisk regi: Kåre Johan Lund. Konsulent: Berit Hedemann.
Prix Italia  2009, for Fremmedlegionær i krig og kjærlighet av Kjetil Saugestad. Teknisk regi: Geir Hauger. Konsulent: Berit Hedemann.
Prix Italia 2009, for Optimist, pessimist, pensjonist av Lars-Helge Myklebust. Teknisk regi: Kåre Johan Lund. Konsulent: Berit Hedemann.
Prix Italia 2010, for Intet mindre enn en orgasme av Espen Thoresen. Teknisk regi: Kåre Johan Lund. Konsulent: Berit Hedemann.
Prix Europa 2010, for Intet mindre enn en orgasme av Espen Thoresen. Teknisk regi: Kåre Johan Lund. Konsulent: Berit Hedemann.
Prix Europa 2014, for Det lyser ennå av Sindre Leganger. Teknisk regi: Erki Halvorsen. Konsulent: Kari Hesthamar.


== Referanser ==


== Eksterne lenker ==
Hjmmemmesiden med sendinger
Radioens Rolls Royce (lengre artikkel fra Journalisten)